বেলগাছিয়ায় পুলিশের হাতে আক্রান্ত শুভেন্দু!

হাওড়া: তীব্র গরমে বেলগাছিয়াতে জলসঙ্কট! আর আজ তা পা দিল পঞ্চম দিনে। শুধুমাত্র তাই নয়, মাটি ধসে বাড়ি ভেঙে ছাদহীন সেখানকার একাধিক বাসিন্দা। ইতিমধ্যেই যুদ্ধকালীন তৎপরতায় সমস্যা সমাধনের আশ্বাস মিললেও, এখনও সেখানকার দশা বেহাল।

আজ সেখানে প্রথমে স্থানীয়দের সঙ্গে দেখা করেন রাজ্যের মন্ত্রী ফিরহাদ হাকিম। আশ্বাস দেন যত দ্রুত সম্ভব এই পরিস্থিতি ঠিক করা হবে। আর তারপরেই বেলগাছিয়াতে পৌঁছন রাজ্যের বিরোধী দলনেতা শুভেন্দু আধিকারী। কিন্তু বিরোধী দলনেতাকে ওঠে পুলিশি হেনস্থার অভিযোগ। শুভেন্দু অধিকারীর অভিযোগ, সেখানকার দুর্গতদের দেখতে গিয়েই এই ঘটনার সম্মুখীন হন তিনি ।

আরও পড়ুন: বেলগাছিয়ায় জলসঙ্কট! মুখ্যমন্ত্রীর হস্তক্ষেপের দাবি বাসিন্দাদের

বিরোধী দলনেতা আরও অভিযোগ তোলেন, তাঁকে বেলগাছিয়াতে ঢুকতে বাধা দেওয়া হয়। এমনকি পুলিশের সঙ্গে বচসাতেও জড়িয়ে পরেন তিনি। এই ঘটনা প্রসঙ্গে বিজেপির মুখ্য সচেতক শঙ্কর ঘোষ বিধানসভায় প্রশ্ন করেন, শাসক নেতাদের ঢুকতে দেওয়া হলেও বিরোধীদের কেন বাধা দেওয়া হবে?

উল্লেখ্য, সোমবার সকালে সিভিল ডিফেন্সের তরফে এলাকায় মাইকিং করে ।পরিবারের একজনের আধার কার্ড হাতের কাছে রাখার কথা বলা হয়। যা শুনেই বিক্ষোভে ফেটে পড়েন এলাকার মহিলারা। রাস্তায় শুয়ে পড়ে মহিলারা বিক্ষোভ দেখাতে থাকেন। তাঁদের আশঙ্কা, এখান থেকে এলাকাবাসীদের এইভাবে উচ্ছেদের ছক কষা হয়। তাঁরা কোনওমতেই এলাকা ছেড়ে যাবেন না।

দেখুন অন্য খবর